L 177/60 Den Europæiske Unions Tidende 17.6.2014 KOMMISSIONENS AFGØRELSE af 13. juni 2014 om ændring af beslutning 2007/742/EF om varmepumper, der er drevet ved el, gas eller gasabsorption (meddelt under nummer C(2014) 3838) (EØS-relevant tekst) (2014/363/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Furopa-Parlamentets og Rådets forordning (EF) nr. 66/2010 af 25. november 2009 om EU-miljø- mærket (!), særlig artikel 3, stk. 8, litra c), efter høring af Den Europæiske Unions Miljømærkenævn, og ud fra følgende betragtninger: (1) — Luft/brine/vand-vand-varmepumper, der leverer varme til et vandbaseret centralvarmeanlæg, er omfattet af Kommissionens afgørelse 2014/314/EU af 28. maj 2014, hvori miljøkriterierne for tildeling af EU's miljømærke til vandbaserede varmeanlæg fastlægges (?). (2) > Kommissionens beslutning 2007/742/EF af 9. november 2007 om opstilling af miljøkriterier for tildeling af Fællesskabets miljømærke til varmepumper, der er drevet ved el, gas eller gasabsorption (?), gælder indtil den 31. oktober 2014. (3) — Der er foretaget en vurdering af, hvor relevante og formålstjenlige de nuværende miljøkriterier og de tilhørende krav til vurdering og verifikation, der er fastsat i den pågældende beslutning, er. Da den pågældende beslutning skal igennem forskellige revisionsfaser, bør gyldighedsperioden forlænges for miljøkriterierne og de tilhørende krav til vurdering og verifikation, som opstilles deri. Gyldighedsperioden for miljøkriterierne og de tilhørende krav til vurdering og verifikation, som er anført i beslutning 2007/742/EF, bør forlænges til den 31. december 2016. (4) — Foranstaltningerne i denne beslutning er i overensstemmelse med udtalelsen fra det udvalg, der er nedsat ved arti- kel 16 i forordning (EF) nr. 66/2010. (5) — Beslutning 2007/742/EF bør derfor ændres i overensstemmelse hermed — VEDTAGET FØLGENDE AFGØRELSE: Artikel 1 I beslutning 2007/742/EF foretages følgende ændringer: 1. Iartikel 1, tredje afsnit, tilføjes følgende som litra c): »c) varmepumper, som kan opvarme et vandbaseret centralvarmesystem«. 2. I artikel 4 ændres datoen »31. oktober 2014« til »31. december 2016«. () EUTL 27 af 30.1.2010, s. 1. () EUTL 164 af 3.6.2014, s. 83. () EUTL 301 af 20.11.2007, s. 14.